PATVIRTINTA

Vilniaus miesto krizių centro direktoriaus

2023-02-17 įsakymu Nr. V-1-36-(1.3.1)

**VILNIAUS MIESTO KRIZIŲ CENTRO DARBUOTOJŲ**

**CIVILINĖS SAUGOS MOKYMO PLANAS**

**I. VILNIAUS MIESTO KRIZIŲ CENTRO DIREKTORIAUS ARBA ĮGALIOTO ASMENS MOKYMŲ PLANAS**

1. Vilniaus miesto krizių centro (toliau – Centras) direktoriaus arba įgalioto asmens mokymosi tvarka ir periodiškumas numatomas Lietuvos Respublikos Vyriausybės 2010 m. birželio 7 d. nutarimu Nr. 718 patvirtintu Civilinės saugos mokymo tvarkos aprašu (toliau – Aprašas):

1.1. Centro direktorius arba jo įgaliotas darbuotojas, pirmą kartą dalyvaujantis civilinės saugos mokymo kursuose, privalo išklausyti įvadinio civilinės saugos mokymo kursą ir pateikti kursų baigimo pažymėjimą;

1.2. Centro direktorius arba jo įgaliotas darbuotojas privalo tobulinti kvalifikaciją civilinės saugos srityje, vadovaujantis Aprašo priedu Nr. 1 (Ugniagesių gelbėtojų mokyklos klausytojų kategorijos, mokymo trukmė ir periodiškumas):

|  |  |  |  |
| --- | --- | --- | --- |
| Eil. Nr. | Klausytojų kategorijos | Mokymo trukmė (valandos) | Mokymo periodiškumas |
| 1. | Asmenys, dirbantys valstybės ir savivaldybių institucijose ir įstaigose, kitose įstaigose ir ūkio subjektuose, kuriuose pagal vykdomos veiklos pobūdį nuolat ar laikinai būna žmonių, kurių saugumu, susidarius ekstremaliajai situacijai, turi pasirūpinti ūkio subjekto personalas  | 18 | kas 5 metai |

2. Centro atsakingi asmenys, išklausę civilinės saugos mokymo kursą:

|  |  |  |  |  |
| --- | --- | --- | --- | --- |
| Eil. Nr. | Atsakingo asmens vardas, pavardė | Atsakingo asmens pareigos | Mokymų išklausymo data | Sekančių mokymų data |
| 1. | Jevgenij Semionov | Ūkio skyriaus vedėjas | 2021-11-11 | 2026 m |
| 2. | \_\_ | \_\_ | \_\_ | \_\_ |

**II. CENTRO DARBUOTOJŲ CIVILINĖS SAUGOS MOKYMŲ PLANAS**

4. Vadovaujantis Lietuvos Respublikos krizių valdymo ir civilinės saugos įstatymo 14 straipsnio 4 dalies 2 punktu, ir Aprašu, Ūkio skyriaus vedėjas J. Semionov organizuoja Centro darbuotojų civilinės saugos mokymus jų darbo vietose.

5. Darbuotojų mokymas darbo vietose organizuojamas vadovaujantis Priešgaisrinės apsaugos ir gelbėjimo departamento direktoriaus patvirtintomis tipinėmis civilinės saugos mokymo programomis.

6. Darbuotojų civilinės saugos mokymui pagal programą kasmet turi būti skiriama ne mažiau kaip 2 valandos. Programą galima papildyti naujomis temomis, didinti atskiroms temoms numatytą valandų skaičių.

7. Darbuotojų civilinės saugos mokymas vykdomas pagal 8 punkte nurodytų temų eiliškumą, atsižvelgiant į norminių teisės aktų reikalavimus neformaliems mokymams. Bendra mokymo trukmė – ne mažiau kaip 2 akademinės valandos.

8. Institucijų, įstaigų darbuotojų civilinės saugos mokymo temos:

8.1. civilinės saugos sistemos organizavimo ir veikimo teisiniai ir organizaciniai pagrindai;

8.2. Ministerijų, kitų valstybės institucijų, įstaigų, gyventojų teisės ir pareigos civilinės saugos srityje;

8.3. gamtinio, techninio, ekologinio ir socialinio pobūdžio pavojai, jų priežastys ir galimi padariniai;

8.4. ministerijos, kitos valstybės institucijos, įstaigos kompetencijai priskirtoje srityje galimų ekstremaliųjų situacijų prevencija;

8.5. Saugus elgesys ir veiksmai ekstremaliųjų situacijų metu;

8.6. Kolektyvinės ir asmeninės apsaugos priemonės, taikomos institucijų, įstaigų darbuotojų apsaugai.

9. Kiekvienais metais temos gali būti koreguojamos ir (arba) papildomos. Šiuos papildymus būtina nurodyti mokymo įsakyme arba atskirame mokymų įforminimo priede.

10. Centre organizuojamų darbuotojų civilinės saugos mokymų grafikas:

|  |  |  |  |  |
| --- | --- | --- | --- | --- |
| Eil. Nr. | Darbuotojųcivilinės saugos mokymų atlikimodata | Darbuotojų, dalyvavusių mokymuoseskaičius | Mokymai įforminti | Sekanti mokymų data |
| 1. | 2023-10 |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

**III. CENTRO CIVILINĖS SAUGOS PRATYBŲ PLANAS**

11. Pratybos centre organizuojamos vadovaujantis Lietuvos Respublikos Vyriausybės 2010 m. rugsėjo 8 d. nutarimu Nr. 1295 patvirtintu Civilinės saugos pratybų organizavimo tvarkos aprašu, pagal Centro direktoriaus patvirtintus ekstremaliųjų situacijų prevencijos priemonių planus.

12. Pratybų tipai:

12.1. stalo pratybos – detalus pratybų aprašyme pateikto įvykio, ekstremaliojo įvykio ar ekstremaliosios situacijos (toliau – pratybų situacija) valdymo aptarimas, kuriame dalyvaujantys civilinės saugos sistemos subjektų atstovai tarpusavyje tikslina, tobulina ir derina reagavimo ir padarinių šalinimo veiksmus. Stalo pratybos organizuojamos ne rečiau kaip vieną kartą per metus, išskyrus tuos metus, kai rengiamos funkcinės pratybos.

12.2. funkcinės pratybos – civilinės saugos sistemos subjektų pratybos, skirtos atskiroms funkcijoms ar procedūroms, numatytoms šiems subjektams civilinės saugos srityje, įvertinti, tobulinti ir mokytis jas vykdyti. Funkcinės pratybos organizuojamos ne rečiau kaip kas dveji metai.

13. Centre organizuojamų darbuotojų civilinės saugos pratybų planas:

|  |  |  |  |  |
| --- | --- | --- | --- | --- |
| Eil. Nr. | Civilinės saugos pratybų atlikimo data | Darbuotojų, dalyvavusių pratybose, skaičius | Pratybų tipas | Sekanti pratybų data |
| 1. | 2023-10 |  | Funkcinės |  |
| 2. |  |  | Stalo |  |
| 3. |  |  | Funkcinės |  |
| 4. |  |  | Stalo |  |